ગુજરાત એન્ટિકરપ્શન બ્યૂરોનાં ડાયરેક્ટર આશિષ ભાટિયાએ જણાવ્યું હતું કે રાજ્યની ૧૪ જેટલી આરટીઓ ચેક પોસ્ટ પર ખાનગી કંપનીનાં કેટલાંક ઓપરેટરો અને સુપરવાઈઝરો ઓવરલોડેડ ટ્રકોનાં પૈસા પડાવે છે જેનાં આધારે ગઈકાલે આ કૌભાંડ આચરનાર જયેશ પટેલ (રહે. ગોધરા)ની ઈનોવા ગાડી સાથે તેમજ ગાડીમાંથી રોકડા રૂ. ૨૨.૭૫ લાખ સાથે ઝડપી લીધો હતો. આરોપી જયેશ પટેલની પૂછપરછ કરતાં પોતે અને વિપુલ પટેલ પોતાના મળતિયા માણસોને ચેક પોસ્ટ પર રાખી અને આ કૌભાંડ આચરતા હતાં. રૂ. ૨૨ લાખ ઉત્તર ગુજરાતમાં આવેલી ચેક પોસ્ટનું ૧૫ દિવસનું કલેકશન લઈ ગોધરા જઈ રહ્યો હતો.